**Tales of Symphonia** (jap. テイルズ オブ シンフォニア, *Teiruzu Obu Shinfonia*) on Namcon kehittämä toimintaroolipeli, joka julkaistiin Nintendo GameCubelle Japanissa 2003 ja myöhemmin myös PlayStation 2:lle. 

Vuoden 2007 aikana pelin pohjalta julkaistiin OVA, *Tales of Symphonia The Animation*, joka kävi läpi pelin ensimmäisen puolikkaan. Tuolloin kesken jäänyt tarina jatkui neljän jakson verran vuonna 2010 alkaneessa OVA:ssa *Tales of Symphonia The Animation: Tethe'alla Episode*. Tämän jälkeen Tethe'alla-juonikaaren päätyttyä julkaistaan vielä The United World Episode, jonka jaksomäärästä ja julkaisuaikataulusta ei ollut vielä helmikuussa 2011 tietoa.

Pelaaminen
----------

Exspheret ovat pieniä kristallimaisia laitteita, jotka tuovat esiin käyttäjänsä piileviä voimia. Desiaanit valmistavat niitä ihmisistä, jotka pidetään kärsivässä tilassa; lopulta exspheret irrotetaan heistä, jolloin ihmiset muuttuvat hirviöiksi. Exspheren käyttöä varten tarvitaan key crest pitämään se kurissa. *Cruxis Crystal* on eräänlainen kehittynyt muoto exspherestä. Enkelit käyttävät näitä, ja molempien maailmojen valituilla on omansa.

Tarina
------

Pelin Sylvarant-maailma on kuihtumassa, koska mana, elämälle välttämätön energia, vähenee. Asukkaat panevat toivonsa valittuun, jumalatar Martelin palvelijattareen, joka lähtee kumppaneineen pitkälle matkalle maanosasta toiseen pelastaakseen maailman. Seikkailun edetessä pelaaja saa lisää pelattavia hahmoja, aseita, muita varusteita, hyökkäysliikkeitä, etenemisvälineitä ja vaatteita.

### Asetelma

Sekä Sylvarantissa että Tethe'allassa kuullun tarinan mukaan sankari Mithos pelasti maailman 4000 vuotta sitten. Päätti Suuren Kharlanin sodan (Great Kharlan War) saamalla sen osapuolet sopimaan asian. Tämä sota oli kuluttanut suuren määrän manaa ja näin tappanut Suuren Kharlanin puun (Great Kharlan Tree), minkä takia mana oli vähissä. Tosiasiassa Mithos Yggdrasil, puolihaltia, sekä hänen siskonsa Martel ja ystävänsä Yuan ja Kratos Aurion todellakin lopettivat sodan, joka tappoi puun. Mithos erotti maailman kahteen Originilta, mahtavalta Kutsuntahengeltä (*Summon Spirit*) saamallaan Ikuisella miekalla (*Eternal Sword*), ja laittoi muut Kutsuntahenget suojelemaan Kharlan-puun siementä manalinkeillä. Tuohon siemeneen hän oli yhdistänyt Martelin sielun, jotta tämä ei katoaisi. Mithos kehitti tarinan maailman uudistamisesta ja yrittää näin saada sopivan uuden kehon Martelille.

### Juoni

Peli alkaa Sylvarantista, maailmasta joka on kuihtumassa manan puutteeseen. Tilanteen voi muuttaa vain valittu, nuori tyttö nimeltä Colette Brunel, jonka tehtävä on herättää jumalatar Martel ja näin tuoda mana takaisin ja hävittää maailmasta Desiaanit (Desians), puolihaltiat, jotka häiritsevät ihmisten jokapäiväistä elämää, ylikuluttavat manaa ja vievät ihmisiä ihmistiloilleen. Colette saa merkin aloittaa tehtävänsä, ja lähtee suorittamaan sitä opettajansa Raine Sagen, puolihaltian, joka esittää haltiaa saadakseen normaalin elämän, ja häntä suojelemaan palkatun miekkamiehen, Kratos Aurionin, kanssa.
Kylään jäävät hänen ystävänsä Lloyd Irving, pelin päähenkilö, jonka kääpiö Dirk on kasvattanut, ja Genis Sage, Rainen pikkuveli. Nämä kaksi vierailevat Iselian ihmistilalla (*Iselia Ranch*) katsomassa Geniksen ystävää Marblea, vastoin Iselian ja sen välistä sopimusta. Tämän takia Forcystus, laitoksen johtaja, ja hänen alaisensa tuhoavat Iselian sekä Lloyd ja Genis karkotetaan. He liittyvät Coletten mukaan tämän yhdessä Rainen, Kratoksen ja Geniksen avulla pelastettua Lloydin hänen jouduttuaan kapinallisten (joita he luulevat Desiaaneiksi) vangiksi, ja kaikki viisi jatkavat maailmanpelastusmatkaa.

Ossa Traililla, vuoristopolulla, he törmäävät Sheena Fujibayashiin, naisninjaan joka tahtoo tappaa Coletten. Myöhemmin, Luin-kaupungin jouduttua Desiaanien uhriksi, Sheena liittyy mukaan, ja hänen kutsumistaidoillaan he tapaavat yksisarvisen Umacy-järven pohjassa. Coletten avatessa neljä sinettiä (*Seal*) hän muuttuu vähitellen enkeliksi, kunnes on aika mennä Pelastuksen torniin (*Tower of Salvation*). Siellä paljastuu suuri huijaus maailman pelastuksesta, ja muutaman käänteen jälkeen sankarimme päätyvät Tethe'allaan, toiseen maailmaan, josta Sheena on kotoisin. Siellä he tapaavat Tethe'allan valitun Zelos Wilderin, Presea Combatirin, tytön joka on joutunut Cruxis Crystal -kokeiden uhriksi ja juuttunut näin lapsen kehoon sekä Regal Bryantin, rangaistusvangin, joka on myös suuren Lezareno Company-yhtiön johtaja. Joukon tavoite muuttuu ensin maailmojen erottamiseksi toisistaan, mutta myöhemmin niiden uudelleen yhdistämiseksi.

Äänirooleissa
-------------

### Alkuperäiset

|  |  |  |
| --- | --- | --- |
|  Katsuyuki Konishi  | … |  Lloyd Irving
  |
|  Nana Mizuki  | … |  Colette Brunel
  |
|  Ai Orisaka  | … |  Genis Sage
  |
|  Fumihiko Tachiki  | … |  Kratos Aurion
  |
|  Yumi Tōma  | … |  Raine Sage, Noishe
  |
|  Akemi Okamura  | … |  Sheena Fujibayashi
  |
|  Masaya Onosaka  | … |  Zelos Wilder
  |
|  Hōko Kuwashima  | … |  Presea Combatir
  |
|  Akio Ōtsuka  | … |  Regal Bryant
  |
|  Minami Takayama  | … |  Mithos Yggdrasill (todellinen muoto)
  |
|  Hideyuki Tanaka  | … |  Mithos Yggdrasill (Yggdrasill-muoto)
  |
|  Toshiyuki Morikawa  | … |  Yuan Ka-Fai
  |
|  Yuki Makishima  | … |  Pronyma
  |
|  Takahiro Yoshimizu  | … |  Forcystus
  |
|  Misa Watanabe  | … |  Martel Yggdrasill
  |
|  Tetsuo Sakaguchi  | … |  Remiel
  |
|  Yuka Shioyama  | … |  Luna
  |
|  Yuriko Yamaguchi  | … |  Kate
  |
|  Masaharu Satō  | … |  Dirk
  |

### Englanninkieliset

|  |  |  |
| --- | --- | --- |
|  Scott Menville  | … |  Lloyd Irving
  |
|  Heather Hogan  | … |  Colette Brunel
  |
|  Colleen O'Shaughnessey  | … |  Genis Sage
  |
|  Cam Clarke  | … |  Kratos Aurion
  |
|  Kari Wahlgren  | … |  Raine Sage
  |
|  Jennifer Hale  | … |  Sheena Fujibayashi
  |
|  Shiloh Strong  | … |  Zelos Wilder
  |
|  Tara Strong  | … |  Presea Combatir, Corrine
  |
|  Crispin Freeman  | … |  Regal Bryant
  |
|  Debi Derryberry  | … |  Noishe
  |
|  Brianne Siddall  | … |  Mithos Yggdrasill (todellinen muoto)
  |
|  James Arnold Taylor  | … |  Mithos Yggdrasill (Yggdrasill-muoto)
  |
|  Chris Edgerly  | … |  Yuan Ka-Fai, Kvar, Magnius
  |
|  Masasa Moyo  | … |  Pronyma, Luna
  |
|  Daran Norris  | … |  Rodyle, Varjo
  |
|  André Sogliuzzo  | … |  Forcystus
  |
|  Kim Mai Guest  | … |  Martel Yggdrasill, Tabatha
  |
|  Wally Wingert  | … |  Remiel
  |
|  Robin Atkin Downes  | … |  Botta, Origin, Altessa
  |
|  Hunter MacKenzie Austin  | … |  Celsius, Chocolat
  |
|  Keith Szarabajka  | … |  Efreet
  |
|  Stephen Stanton  | … |  Maxwell
  |
|  Nika Futterman  | … |  Undine
  |
|  Dee Bradley Baker  | … |  Desiaanivartija
  |
|  Bill Farmer  | … |  Dorr, sivuäänet
  |

Aiheesta muualla
----------------

* Virallinen *Tales of Symphonia* -sivusto (Arkistoitu – Internet Archive) (englanniksi)
* *Tales of Symphonia* Nintendo.comissa (Arkistoitu – Internet Archive) (englanniksi)
* *Tales of Symphonia* MobyGamesissa (englanniksi)